
3. NAPIREND
     Ügyiratszám: TA/387-3/2024.

E L Ő T E R J E S Z T É S

a Képviselő-testület 2024. december 17-i nyilvános ülésére

Tárgy:
Alpolgármesteri tiszteletdíj felülvizsgálata
Előterjesztő:
Gyarmati Kornél polgármester 
Előkészítette:
dr. Varga Viktória jegyző
TISZTELT KÉPVISELŐ-TESTÜLET!

A Magyarország helyi önkormányzatairól szóló 2011. évi CLXXXIX. törvény (Mötv.) módosításáról szóló 2024. évi LVIII. törvény módosította a polgármesteri illetmények számításának módját. 
Ennek alapján a polgármesterek illetménye és tiszteletdíja magasabb lesz.

Ezzel az emeléssel összhangban az alpolgármesteri tiszteletdíjak összegét is felül kell vizsgálni, tekintettel arra, hogy azok a választást követő alakuló ülésen az akkori polgármesteri tiszteletdíj százalékában kerültek meghatározásra. 

Tagyon községben társadalmi megbízatású alpolgármester megválasztására került sor, ennek megfelelően a társadalmi megbízatású alpolgármesterre vonatkozó, az Mötv-be foglalt szabályokat kell alkalmazni.

Az Mötv. 80. § (2) bekezdése alapján a társadalmi megbízatású alpolgármester tiszteletdíja nem haladhatja meg a társadalmi megbízatású polgármester tiszteletdíjának (441.800 Ft) 90 %-át. 
Jelenleg az alpolgármesteri tiszteletdíj a társadalmi megbízatású polgármester (nem emelt) tiszteletdíjának 30 %-a, azaz 78.000 Ft, a költségtérítés pedig 11.700 Ft. 

Javaslom az alpolgármesteri tiszteletdíjat és a költségtérítés összegét továbbra is ebben az összegben megállapítani. Ez azt jelenti, hogy az alpolgármesteri tiszteletdíj a társadalmi megbízatású polgármester tiszteletdíjának 17,65 %-a lesz.

Kérem a Tisztelt Képviselő-testületet, hogy az alpolgármesteri tiszteletdíjjal, költségtérítéssel kapcsolatos döntését meghozni szíveskedjen.

HATÁROZATI JAVASLAT

Tagyon Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvény hatályba lépésére tekintettel Steierlein István alpolgármester tiszteletdíját felülvizsgálta, és annak összegét továbbra is a 37/2024. (X.8.) Ta. önkormányzati határozat szerinti 78.000 Ft/hó összegben állapítja meg. 
Határidő: folyamatos

Felelős: jegyző
Szentantalfa, 2024. december 6.



                Gyarmati Kornél 

                                  polgármester
